Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligining faoliyatini yanada takomillashtirish boʻyicha qoʻshimcha chora-tadbirlar toʻgʻrisida
(resolution, 2025-12-19)

Oʻzbekiston Respublikasi Prezidentining “Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligini tashkil etish toʻgʻrisida” 2019-yil 9-sentabrdagi PF-5815-son Farmoni hamda “Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi faoliyatini tashkil etish chora-tadbirlari toʻgʻrisida” 2019-yil 9-sentabrdagi PQ-4444-son qarori ijrosini taʼminlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi toʻgʻrisida nizom 2-ilovaga muvofiq; 2020 — 2022-yillarda Prezident, ijod va ixtisoslashtirilgan maktablarni zamonaviy uskunalari, anjomlar, inventar va boshqa vositalar bilan jihozlash dasturi 3-ilovaga muvofiq; Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi huzuridagi Prezident, ijod va ixtisoslashtirilgan maktablarni rivojlantirish jamgʻarmasining Vasiylik kengashi tarkibi 4-ilovaga muvofiq tasdiqlansin. 2. Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi (keyingi oʻrinlarda — Agentlik), Toshkent shahar hokimligi hamda Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining Oʻzbekiston Respublikasi Axborotlashtirish va telekommunikatsiyalar sohasida nazorat boʻyicha davlat inspeksiyasining Toshkent shahar, M. Ulugʻbek tumani, Doʻrmon yoʻli koʻchasi, 29-uy manzilida joylashgan maʼmuriy bino va inshootlarini operativ boshqaruv huquqi asosida Agentlikka tekin berish toʻgʻrisidagi taklifiga rozilik berilsin. 3. Oʻzbekiston Respublikasi Investitsiyalar va tashqi savdo vazirligi Moliya vazirligi bilan birgalikda Agentlik binosini qurilish-taʼmirlash ishlari boʻyicha loyiha-smeta hujjatlarini ishlab chiqish uchun Oʻzbekiston Respublikasining 2020-yilga moʻljallangan investitsiya dasturlarida iqtisod qilingan markazlashgan kapital qoʻyilmalar hisobidan belgilangan tartibda zarur mablagʻlar ajratilishini taʼminlasin. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi manfaatdor vazirlik va idoralar bilan birgalikda tasdiqlangan loyiha-smeta hujjatlari asosida kelgusi yillar Investitsiya dasturini shakllantirishda Agentlik binosida qurilish-taʼmirlash ishlarini amalga oshirish uchun zarur kapital qoʻyilma mablagʻlarini nazarda tutsin. 4. Belgilansinki: Agentlik tizimidagi Prezident, ijod va ixtisoslashtirilgan maktablarning kutubxona fondlari zarur umumtaʼlim fanlaridan darsliklar va oʻquv-metodik majmualar bilan Oʻzbekiston Respublikasi Davlat budjeti mablagʻlari hisobidan bepul taʼminlanadi; Agentlik 2020/2021 oʻquv yilidan boshlab har yili Oʻzbekiston Respublikasi Xalq taʼlim vazirligiga umumtaʼlim fanlaridan darsliklar hamda oʻquv-metodik majmualarni shakllantirish uchun buyurtma beradi; Agentlik boʻysunuvidagi maktablar uchun darsliklar va oʻquv-metodik majmualarni xarid qilish va yetkazib berish xarajatlari Oʻzbekiston Respublikasi Xalq taʼlimi vazirligi huzuridagi Respublika maqsadli kitob jamgʻarmasi mablagʻlari hisobidan moliyalashtiriladi. 5. Oʻzbekiston Respublikasi Tashqi ishlar vazirligi Agentlikning viza buyurtmanomalariga binoan, mazkur qarorni amalga oshirish doirasida jalb qilinadigan xorijiy mutaxassislarga Oʻzbekiston Respublikasiga kirish vizalari konsullik yigʻimlari va haqiqiy xarajatlarning oʻrnini qoplash hisobidan yigʻimlar undirilmasdan belgilangan tartibda rasmiylashtirilishini taʼminlasin. 6. Oʻzbekiston Respublikasi Ichki ishlar vazirligi Agentlik buyurtmanomalari boʻyicha jalb etiladigan xorijiy oʻqituvchilar va mutaxassislarga, shuningdek, ularning oila aʼzolari uchun belgilangan tartibda koʻp martalik vizalar berilishi va uzaytirilishini, shuningdek, ularning yashash manzillari boʻyicha vaqtincha turgan joyi boʻyicha roʻyxatga olinishi hamda uning muddati uzaytirilishini taʼminlasin. 7. Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 8. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi direktori S.N. Babaxodjayev zimmasiga hamda Vazirlar Mahkamasining Taʼlim va sogʻliqni saqlash masalalari kotibiyatiga yuklansin. 1. Ushbu Nizom Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligining (keyingi oʻrinlarda — Agentlik) maqomi, asosiy vazifalari, funksiyalari, huquqlari, javobgarligini, faoliyatini tashkil etish tartibini, shuningdek, uning rahbarlarining funksional majburiyatlari va javobgarligini belgilaydi. 2. Agentlik uning tizimidagi Prezident, ijod va ixtisoslashtirilgan maktablarda (keyingi oʻrinlarda — Agentlik tizimidagi maktablar) iqtidorli yoshlarni aniqlash, tanlash, oʻqitish va tarbiyalash sohasida yagona davlat siyosatini ishlab chiqish va samarali amalga oshirish uchun masʼul davlat boshqaruvi organi hisoblanadi. 3. Agentlik oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Vazirlar Mahkamasining qarorlari va farmoyishlariga, ushbu Nizomga va boshqa qonun hujjatlariga amal qiladi. 4. Agentlikning oʻz vakolatlari doirasida qabul qilgan qarorlari barcha davlat idoralari hamda mahalliy ijro etuvchi hokimiyat organlari, boshqa tashkilotlar va ularning mansabdor shaxslari, shuningdek, fuqarolar tomonidan bajarilishi majburiydir. 5. Agentlik va uning tuzilmasiga kiradigan muassasalar yuridik shaxs hisoblanadi va oʻz ustaviga, Oʻzbekiston Respublikasi Davlat gerbi tasviri tushirilgan va oʻz nomi davlat tilida yozilgan muhrga, logotipiga, shtamp va blankalarga, mustaqil balansga, Oʻzbekiston Respublikasi Moliya vazirligining Gʻaznachiligida shaxsiy gʻazna hisobvaraqlariga, xorijiy valyutadagi bank hisobvaraqlariga ega boʻladilar. 6. Agentlikning rasmiy nomi: davlat tilida: toʻliq nomi — “Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi” (Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi); ingliz tilida: toʻliq nomi — Agency for the development of Presidential, creative and specialized schools under the Cabinet of Ministers of the Republic of Uzbekistan; rus tilida: toʻliq nomi — Agentstvo po razvitiyu Prezidentskix, tvorcheskix i spetsializirovannix shkol pri Kabinete Ministrov Respubliki Uzbekistan. 7. Agentlikning pochta manzili: Toshkent shahri, Mirzo Ulugʻbek tumani, Doʻrmon yoʻli koʻchasi, 29-uy. 8. Agentlikning tuzilmasi quyidagilardan iborat: Agentlikning markaziy apparati; Qoraqalpogʻiston Respublikasi va viloyatlar hududiy boʻlimlari; Prezident maktablari; Abdulla Oripov nomidagi ijod maktabi; Erkin Vohidov nomidagi ijod maktabi; Muhammad Rizo Erniyozbek oʻgʻli Ogahiy nomidagi ijod maktabi; Isʼhoqxon Ibrat nomidagi ijod maktabi; Halima Xudoyberdiyeva nomidagi ijod maktabi; Abdulla Qodiriy nomidagi ijod maktabi; Muhammad Yusuf nomidagi ijod maktabi; Hamid Olimjon va Zulfiya nomidagi ijod maktabi; Ibroyim Yusupov nomidagi ijod maktabi; Muhammad al-Xorazmiy nomidagi ixtisoslashtirilgan maktab; Mirzo Ulugʻbek nomidagi ixtisoslashtirilgan maktab; Abu Ali ibn Sino nomidagi ixtisoslashtirilgan maktab; Qoraqalpogʻiston Respublikasi, viloyatlar, Toshkent shahri hamda tuman (shahar)lardagi ixtisoslashtirilgan maktab-internatlar va ixtisoslashtirilgan maktablar; “Yangi Oʻzbekiston” universiteti; Pedagogik mahorat va xalqaro baholash ilmiy-amaliy markazi; “Renessans” bolalar sogʻlomlashtirish oromgohi. 10. Quyidagilar Agentlikning asosiy vazifalari hisoblanadi: Agentlik tizimidagi maktablarda iqtidorli yoshlarni aniqlash, tanlash, oʻqitish va tarbiyalash sohasida yagona davlat siyosatini ishlab chiqish va uni samarali amalga oshirish; davlat taʼlim standartlariga muvofiq Agentlik tizimidagi maktablar faoliyatini yagona shaklda muvofiqlashtirish va uslubiy rahbarlikni amalga oshirish; Agentlik tizimidagi maktablarning oʻquv-tarbiyaviy jarayoniga ilgʻor taʼlim shakllari, pedagogik texnologiyalar va axborot yangiliklarini joriy etish; Agentlik tizimidagi maktablar oʻquvchilarida vatanparvarlik va Vatanga muhabbat, bagʻrikenglik tuygʻularini, qonunlarga, milliy va umuminsoniy qadriyatlarga nisbatan hurmatni shakllantirish, ularning maʼnaviy, axloqiy, intellektual va jismoniy rivojlanishi darajasini yanada oshirish; xalqaro tashkilotlar va ekspertlarni jalb qilgan holda Agentlik tizimidagi maktablar pedagogik kadrlarini tanlash, tayyorlash, qayta tayyorlash va malakasini oshirishning ilgʻor va shaffof tashkiliy-huquqiy mexanizmlarini joriy etish; Agentlik tizimidagi maktablarni rivojlantirish sohasidagi normativ-huquqiy bazani takomillashtirish va uygʻunlashtirish boʻyicha takliflar tayyorlash; Agentlik tizimidagi maktablarning moddiy-texnik bazasini mustahkamlash, ushbu muassasalardagi bino va inshootlardan foydalanish boʻyicha ishlar monitoringini olib borish va muvofiqlashtirish. 11. Agentlik oʻziga yuklangan vazifalarga muvofiq quyidagi funksiyalarni amalga oshiradi: a) iqtidorli yoshlarni aniqlash, tanlash, oʻqitish va tarbiyalash, yosh isteʼdodlarni yanada qoʻllab-quvvatlash va ragʻbatlantirish, darsliklar va metodik qoʻllanmalarni tayyorlash va nashr etishdagi muammolarni bartaraf qilish ishlarini sifat jihatidan yangi bosqichga koʻtarish, shuningdek, Agentlik tizimidagi maktablar faoliyatini boshqarish va tashkil etishning maxsus tizimini yaratish boʻyicha yagona davlat siyosatini ishlab chiqish va uni samarali amalga oshirish sohasida: Agentlik tizimidagi maktablarning faoliyatini tashkil etish va yaxshilash masalalarida davlat boshqaruvini amalga oshiradi; Agentlik tizimidagi maktablarni rivojlantirish istiqbollarini prognozlashtiradi va davlat dasturlarini ishlab chiqadi; Agentlik tizimidagi maktablarda Agentlik tomonidan tasdiqlangan davlat taʼlim standartlarining sifatli bajarilishini taʼminlash maqsadida idoraviy mansub tashkilotlar va muassasalar faoliyatini muvofiqlashtiradi; Agentlik tomonidan tasdiqlangan davlat taʼlim standartlari, Agentlik tizimi mutaxassislariga qoʻyiladigan malaka talablarining bajarilishi yuzasidan idoraviy nazoratni tashkil etadi; Agentlik tizimidagi maktablar bitiruvchilarining respublika va xorijiy oliy taʼlim muassasalarida taʼlim olishni davom ettirishlari uchun zarur shart-sharoitlar yaratadi; Agentlik tizimidagi maktablar tomonidan budjet qonunchiligi buzilishlari profilaktikasi va uning oldini olishga qaratilgan, shu jumladan, axborot texnologiyalari va eʼtirof etilgan moliyaviy nazoratning xalqaro standartlarini joriy etish orqali moliyaviy nazoratni amalga oshiradi; oʻquvchilarni milliy va umuminsoniy qadriyatlarga hurmat ruhida tarbiyalash, ularning qalbida mustaqillik gʻoyalariga sadoqat, milliy iftixor, Vatanga muhabbat va uning taqdiri uchun daxldorlik, fidoyilik tuygʻularini shakllantiradi, ularni turli mafkuraviy xatarlardan himoya qilish ishlarini amalga oshiradi; Agentlik tizimidagi maktablar faoliyatining taʼlim va ijtimoiy jihatdan samaradorligi tahlilini oʻtkazadi, uni maqbullashtirish boʻyicha takliflar ishlab chiqadi; Agentlik tizimi faoliyatiga daxldor jurnal va gazetalar, blankalar, oʻquv-metodik majmualar, byulletenlar hamda oʻquv qoʻllanmalarini nashr etadi, shuningdek, Agentlik veb-sayti ishini tashkil qiladi; Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligi qoshidagi “Oʻqituvchi” ilmiy-uslubiy nashriyot markazi bilan birgalikda Agentlik tizimidagi maktablar uchun mazmun va sifat jihatidan xalqaro va milliy talablarga javob beradigan, yangilangan oʻquv rejalari va dasturlariga muvofiq ishlab chiqilgan oʻquv-metodik qoʻllanma va adabiyotlarning yangi avlodi yaratilishi va nashr etilishini tashkil qiladi; oʻz vakolatlari doirasida xalqaro aloqalarni kengaytiradi va uning samaradorligini oshirishga koʻmaklashadi, xorijiy va xalqaro tashkilotlar bilan aloqalarni va hamkorlikni yoʻlga qoʻyadi; b) davlat taʼlim standartlariga muvofiq Agentlik tizimidagi maktablar faoliyatini yagona shaklda muvofiqlashtirish va metodik rahbarlik qilish sohasida: Agentlik tizimidagi maktablar uchun darsliklar va metodik qoʻllanmalarni yaratish, tayyorlash va nashr etish bilan bogʻliq ishlarni olib boradi; ilmiy-texnik rivojlanishdan, jamiyat ehtiyojlaridan kelib chiqib, oʻquvchilarning yosh va psixofiziologik xususiyatlarini, shuningdek, ularning oʻzlashtirish imkoniyatlarini hisobga olgan holda Agentlik tizimidagi maktablarda davlat taʼlim standartlarini, oʻquv rejasi, dasturlar va darsliklarni tasdiqlaydi va uzluksiz ravishda takomillashtiradi; Agentlik tizimidagi maktablarda taʼlim sifatining tizimli monitoringini olib borish uchun ilgʻor texnologiyalarni qoʻllaydi; Agentlik tizimidagi maktablarda chet tillarini oʻqitishning samaradorligini taʼminlashga qaratilgan chora-tadbirlarni amalga oshiradi; v) Agentlik tizimidagi maktablarning oʻquv-tarbiyaviy jarayoniga ilgʻor taʼlim shakllari, pedagogik texnologiyalar va axborot yangiliklarini joriy etish sohasida: Agentlik tizimidagi maktablarda milliy va jahon adabiyoti, musiqa, kino, haykaltaroshlik, amaliy sanʼat va boshqa ijodiy yoʻnalishlardagi asarlarga ega boʻlgan zamonaviy kutubxonalarni tashkil etadi; Agentlik tizimidagi maktablarda metodik jarayonni avtomatlashtirishni va zamonaviy axborot texnologiyalari va pedagogik innovatsiyalarni joriy etishni taʼminlaydi; Prezident maktablari bitiruvchilarini yetakchi xorijiy oliy taʼlim muassasalariga oʻqishga kirishga tayyorlaydi; Agentlik tizimidagi maktablar bitiruvchilari davlat hokimiyati va boshqaruvi organlari, respublika ahamiyatiga ega boshqa tashkilotlar, diplomatik vakolatxonalar, yirik kompaniya va birlashmalarga ishga joylashishlari uchun sharoit yaratadi; Agentlik tizimidagi maktablar oʻquv jarayoniga taʼlimning ilgʻor shakllarini, pedagogik texnologiyalar va axborot yangiliklarini joriy etish maqsadida xorijiy taʼlim tashkilotlari bilan yaqin hamkorlikni yoʻlga qoʻyadi; oʻquvchilarning taʼlimda erishgan yutuqlarini baholash boʻyicha xalqaro dasturlar va tadqiqotlarda Agentlik tizimidagi maktablarning ishtiroki boʻyicha xalqaro tajribani oʻrganadi va tatbiq etadi; Agentlik tizimidagi maktablar oʻquvchilari turli fanlardan xalqaro olimpiadalarda ishtirok etishini hamda ularning xorijiy madaniy-maʼrifiy safarlarini tashkil etadi; oʻquv-tarbiyaviy jarayonda ilgʻor va innovatsion taʼlim shakl va uslublarini joriy qilgan holda talab yuqori boʻlgan taʼlim yoʻnalishlari boʻyicha ijod maktablari va ixtisoslashtirilgan maktablar sonini koʻpaytiradi; g) Agentlik tizimidagi maktablar oʻquvchilarida vatanparvarlik va Vatanga muhabbat, bagʻrikenglik tuygʻularini, qonunlarga, milliy va umuminsoniy qadriyatlarga nisbatan hurmatni shakllantirish, ularning maʼnaviy, axloqiy, intellektual va jismoniy rivojlanishi darajasini yanada oshirish sohasida; mahalliy ijro etuvchi hokimiyat organlari va nodavlat notijorat tashkilotlar bilan birgalikda oʻquvchi yoshlarga psixologik yordam koʻrsatish boʻyicha Agentlik tizimidagi maktablar faoliyati muvofiqlashtirilishini taʼminlaydi; oʻquvchi yoshlarda huquqiy, estetik, ekologik tarbiyani rivojlantirish boʻyicha turli tadbirlar tashkil etadi; iqtidorli oʻquvchi yoshlarni aniqlash va oʻqitish boʻyicha psixologik-pedagogik va tashkiliy shart-sharoitlar yaratadi; fuqarolik jamiyatini qurish va demokratik islohotlarni chuqurlashtirish jarayonida yosh pedagog va oʻquvchilarning ijtimoiy faolligini oshirishni, yoshlarni jismoniy sogʻlom, mustaqil fikrlaydigan, Vatanga sadoqatli va qatʼiy hayotiy pozitsiyaga ega boʻlgan inson etib tarbiyalashni taʼminlaydi; yoshlarning maʼnaviy dunyosini boyitish, milliy va jahon adabiyotining eng sara namunalarini targʻib qilish maqsadida kitobxonlik madaniyatini shakllantiradi, oʻquvchilarni yot gʻoyalar va zararli odatlarning salbiy taʼsiridan himoya qilish boʻyicha faoliyatni tashkil qilishni taʼminlaydi; oʻquvchilarning xohish-istaklari va takliflaridan kelib chiqqan holda ularning boʻsh vaqtlarini mazmunli tashkil qilishga yoʻnaltirilgan tizimli faoliyat boʻyicha kompleks chora-tadbirlarni ishlab chiqadi; oʻquvchilar davomatini nazorat qilishni taʼminlaydi, ushbu yoʻnalishda fuqarolarning oʻzini oʻzi boshqarish organlari, boshqa jamoat tashkilotlari va huquqni muhofaza qilish organlarining hamkorlikdagi faoliyatini muvofiqlashtiradi; d) xalqaro tashkilotlar va ekspertlarni jalb qilgan holda Agentlik tizimidagi maktablar pedagogik kadrlarini tanlash, tayyorlash, qayta tayyorlash va malakasini oshirishning ilgʻor va shaffof tashkiliy-huquqiy mexanizmlarini joriy etish sohasida: Agentlik tizimidagi maktablarga malakali va tajribali, chuqur bilimli va mahoratga ega, davlat tilini va chet tillarini, zamonaviy pedagogik texnologiyalar va oʻqitishning innovatsion usullarini mukammal oʻzlashtirgan pedagoglarni jalb qiladi; Agentlikning markaziy apparati va idoraviy mansub tashkilotlari va muassasalarning xodimlarini oʻqitish va malakasini oshirishni hamda ularni xizmat safarlari va stajirovkalariga, jumladan, xorijiy ilmiy-tekshirish, taʼlim muassasalariga va boshqa muassasalarga yuborishni tashkil etadi; idoraviy mansub tashkilotlar va muassasalarning rahbarlarini mahalliy davlat hokimiyati organlari bilan kelishmasdan lavozimga tayinlaydi va lavozimdan ozod etadi; idoraviy mansub tashkilotlar va muassasalar rahbarlarining oʻrinbosarlarini lavozimga tayinlaydi; Agentlik boshqaruv kadrlari malakasini oshirish uchun nazarda tutilgan mablagʻlar doirasida Agentlik tizimidagi maktablar rahbarlari bosqichma-bosqich malakasini oshirishdan oʻtishlarini taʼminlaydi; pedagogik kadrlarni tanlash, tayyorlash, qayta tayyorlash va ularning malakasini oshirish tartibini belgilaydi; e) Agentlik tizimidagi maktablarni rivojlantirish sohasidagi normativ-huquqiy bazani takomillashtirish va uygʻunlashtirish boʻyicha takliflar tayyorlash sohasida: normativ-huquqiy hujjatlar loyihalarini, shuningdek, Agentlikka yuklangan vazifalar va funksiyalarni bajarish bilan bogʻliq boshqa hujjatlarni, shu jumladan, tashabbus koʻrsatilgan loyihalarni belgilangan tartibda Oʻzbekiston Respublikasi Prezidenti va Oʻzbekiston Respublikasi Vazirlar Mahkamasiga kiritadi; oʻz vakolatlari doirasida normativ-huquqiy hujjatlarni qabul qiladi, zarur hollarda davlat boshqaruvi organlari bilan birgalikda qarorlar va boshqa hujjatlarni qabul qiladi; j) Agentlik tizimidagi maktablarning moddiy-texnik bazasini mustahkamlash, ushbu muassasalardagi bino va inshootlardan foydalanish boʻyicha ishlar monitoringini olib borish va muvofiqlashtirish sohasida: Agentlik tizimidagi maktablarni zamonaviy sport zali, inventar, uskuna va boshqa jihozlar bilan taʼminlaydi; Agentlik idoraviy boʻysunuvidagi tashkilotlar, Agentlik tizimidagi maktablar bino va inshootlaridan tegishli tarzda, shu jumladan, kuz-qish davrida foydalanish boʻyicha ishlar muvofiqlashtirilishi va monitoring olib borilishini taʼminlaydi; elektr energiyasi, tabiiy gaz, suvdan foydalanishning belgilangan tartibiga rioya qilishni tizimli tahlil qiladi, shuningdek, energiyani tejovchi va innovatsion vositalar va texnologiyalarni joriy etish yoʻli bilan ulardan oqilona foydalanish boʻyicha takliflar kiritadi; xarajatlar smetasini tuzish va ijrosi, ish xaqining hisoblanishi va toʻlanishi, tovarlar, ishlar va xizmatlarni xarid qilish, Agentlik tizimidagi maktablarning budjet va budjetdan tashqari mablagʻlari hisobi yuritilishi monitoringini olib borish, shuningdek, oʻz faoliyati yoʻnalishi boʻyicha xizmatlar koʻrsatishdan tushadigan daromadlarni tasarruf etadi; noqonuniy sarf-xarajatlar va budjet mablagʻlarining talon-taroj qilinishi holatlari profilaktikasi, oldini olish va aniqlash boʻyicha faoliyatni muvofiqlashtiradi; bino va inshootlarning saqlanishiga doir belgilangan qoidalarga rioya qilmagan rahbarlar va xodimlarni mukofotlarning bir qismidan yoki toʻliq mahrum qilish toʻgʻrisida takliflar kiritadi; investitsiya dasturlarini amalga oshirish doirasida Prezident, ijod maktablari va ixtisoslashtirilgan maktablar bino va inshootlarini rekonstruksiya qilish hamda qurish, shu jumladan, mukammal va joriy taʼmirlash boʻyicha ishlarni muvofiqlashtiradi va monitoringini olib boradi. 12. Agentlik oʻziga yuklangan vazifalar va funksiyalarni amalga oshirish uchun quyidagi huquqlarga ega: normativ-huquqiy hujjatlar loyihalarini, shuningdek, Agentlikka yuklangan vazifalar va funksiyalarni bajarish bilan bogʻliq boʻlgan boshqa hujjatlarni belgilangan tartibda Oʻzbekiston Respublikasi Vazirlar Mahkamasiga yoki Oʻzbekiston Respublikasi Prezidenti Administratsiyasiga kiritish; oʻz vakolatlari doirasida, shu jumladan, boshqa davlat organlari bilan birgalikda, davlat organlari va tashkilotlari, jismoniy va yuridik shaxslar tomonidan bajarilishi majburiy boʻlgan normativ-huquqiy hujjatlarni qabul qilish; Agentlik vakolatiga kiradigan masalalarni hal etish uchun davlat boshqaruvi organlari, mahalliy ijro etuvchi hokimiyat organlari, xoʻjalik birlashmalaridan zarur axborotni belgilangan tartibda soʻrash va olish; maqsadli koʻrsatkichlarni oʻz vaqtida bajarish va ularga erishish boʻyicha manfaatdor vazirliklar va idoralar bilan birgalikda tegishli choralar koʻrish; Agentlikning idoraviy boʻysunuvidagi tashkilotlar va muassasalarni tashkil etish va ularni tugatish toʻgʻrisida qaror qabul qilish; Jamgʻarma mablagʻlari hisobiga davlat organlari va boshqa tashkilotlar, ilmiy va taʼlim muassasalari, xalqaro tashkilotlarning yuqori malakali mutaxassislarini, shuningdek, xorijiy ekspertlarni ishga jalb qilish; Agentlikning tashkiliy tuzilmasi hamda xodimlarining belgilangan umumiy cheklangan soni doirasida oʻzgartirishlar kiritish; Agentlikning markaziy apparati, Agentlik tizimidagi maktablar, shuningdek, ularning yotoqxonalari xarajatlari smetasi va shtat jadvalini belgilangan tartibda tasdiqlash; Agentlikning idoraviy boʻysunuvidagi tashkilotlar va muassasalar, shuningdek, ularning boshqaruv xodimlarining umumiy cheklangan sonini tasdiqlash; Agentlik tizimidagi maktablar faoliyatini moliyalashtirish uchun Oʻzbekiston Respublikasi Davlat budjetidan ajratiladigan mablagʻlarni tasarruf etish; Agentlik tizimidagi maktablarni rivojlantirish uchun zarur sarf-xarajatlar boʻyicha takliflarni shakllantirish, shuningdek, zarurat boʻlganda, xorijiy kreditlar, grantlar va boshqa mablagʻlarni jalb qilish boʻyicha tadbirlarni amalga oshirish; Agentlik, uning idoraviy boʻysunuvidagi tashkilotlar va muassasalarning koʻchmas mulki va boshqa turdagi mol-mulkini samarali boshqarishni tashkil etish; Agentlik vakolatiga kiradigan masalalar boʻyicha zarur statistik axborotni davlat statistika organlaridan bepul olish; oʻz vakolatlari doirasida xalqaro va xorijiy tashkilotlar bilan hamkorlik qilish, konferensiyalar, seminarlar, simpoziumlar, koʻrgazmalar, yarmarkalar oʻtkazish, shuningdek, boshqa tashkilotlar tomonidan tashkil etilgan shu kabi tadbirlarda ishtirok etish; Agentlik faoliyatini keng yoritish maqsadida rasmiy veb-saytlar, shuningdek, ijtimoiy tarmoqlarda sahifalar yaratish; Agentlik tizimiga zamonaviy axborot-kommunikatsiya texnologiyalari va dasturiy mahsulotlarni joriy etish boʻyicha faoliyatni tashkil etish; oʻz vakolatiga kiradigan masalalar boʻyicha metodik materiallar va tavsiyalar ishlab chiqish. Agentlik qonun hujjatlariga muvofiq boshqa huquqlarga ega boʻlishi mumkin. 13. Agentlik: oʻziga yuklangan vazifalar va funksiyalarni samarali bajarish; Agentlik tizimidagi maktablarda oʻquvchilarning sifatli taʼlim olishi uchun zarur shart-sharoitlarni yaratish; Agentlik tizimidagi maktablar uchun qabul qilingan davlat taʼlim standartlari, oʻquv rejasi va dasturlari talablariga rioya etilishi yuzasidan tizimli nazorat yuritish; Oʻzbekiston Respublikasi Prezidenti va Hukumati topshiriqlarini oʻz vaqtida va sifatli bajarish; tizimli monitoring olib borilishini taʼminlagan holda uzoq muddatli va har yilgi rivojlanish dasturlarini ishlab chiqish; Agentlik faoliyati bilan bogʻliq boʻlgan muhim koʻrsatkichlarga erishish sohasidagi ishlarni samarali tashkil etish uchun javob beradi. 14. Agentlikka Oʻzbekiston Respublikasining Bosh vaziri taqdimnomasiga binoan Oʻzbekiston Respublikasi Prezidenti tomonidan lavozimga tayinlanadigan va lavozimdan ozod etiladigan direktor rahbarlik qiladi. 15. Agentlik direktori Oʻzbekiston Respublikasi Vazirlar Mahkamasi tomonidan lavozimga tayinlanadigan va lavozimdan ozod etiladigan 3 nafar oʻrinbosarga, shu jumladan, bir nafar birinchi oʻrinbosarga ega boʻladi. 16. Agentlik direktori oʻz maqomiga koʻra vazirga, direktorning birinchi oʻrinbosari — vazirning birinchi oʻrinbosariga, direktor oʻrinbosari esa — vazir oʻrinbosariga tenglashtiriladi. 17. Direktor vaqtincha boʻlmagan davrda uning vakolatlarini vazifalar taqsimotiga binoan direktorning birinchi oʻrinbosari bajaradi. Direktorning birinchi oʻrinbosari vaqtincha boʻlmagan vaqtda esa uning vazifalarini direktor buyrugʻiga asosan direktor oʻrinbosarlaridan biri bajaradi. 18. Direktor Agentlik markaziy apparati xodimlarini va idoraviy mansub tashkilotlar va muassasalarning birinchi rahbarlarini belgilangan tartibda lavozimga tayinlaydi va lavozimdan ozod etadi. 19. Direktor Agentlikning idoraviy boʻysunuvidagi tashkilotlar va muassasalarning nizomi (ustavi) va tuzilmasini, shuningdek, ularning rahbar xodimlari umumiy cheklangan sonini belgilangan tartibda tasdiqlaydi. 20. Agentlikning idoraviy mansub tashkilot va muassasalar bilan oʻzaro hamkorligi Agentlik rahbarlari tomonidan taʼminlanadi. 21. Agentlik tarkibiy boʻlinmalari Agentlikning idoraviy mansub tashkilotlari va muassasalari bilan oʻz faoliyati yoʻnalishlari boʻyicha hamkorlik qilib: topshiriqlarni idoraviy mansub tashkilotlar va muassasalarga yetkazadi hamda ularning bajarilishini nazorat qiladi; idoraviy mansub tashkilotlar va muassasalarga tarkibiy boʻlinmalarning bevosita faoliyati masalalari boʻyicha soʻrovlar yuboradi hamda ularning ijro etilishini nazorat qiladi; Agentlikning idoraviy mansub tashkilotlar va muassasalari faoliyatini tekshiradi va oʻrganadi, umumlashtiradi, uni takomillashtirishga qaratilgan chora-tadbirlarni ishlab chiqadi va qabul qiladi; Agentlikning idoraviy mansub tashkilotlari va muassasalari faoliyatini tashkil etish va faoliyati natijalari toʻgʻrisidagi hisobot, axborot materiallari, statistik va boshqa maʼlumotlar oʻrganilishini tashkil etadi; Agentlikning idoraviy mansub tashkilotlar va muassasalari ish rejalarini tahlil qiladi, ularning faoliyatini rejalashtirishni takomillashtirishga doir chora-tadbirlar koʻradi; Agentlikning idoraviy mansub tashkilotlar va muassasalaridan tushgan takliflarni koʻrib chiqadi. 22. Agentlik oʻz vazifalari va funksiyalarini amalga oshirishda davlat hokimiyati va boshqaruvi organlari, mahalliy ijro etuvchi hokimiyat organlari, xoʻjalik birlashmalari hamda boshqa tashkilotlar bilan hamkorlik qiladi. 23. Agentlik tegishli hududlarni ijtimoiy-iqtisodiy rivojlantirish boʻyicha “yoʻl xaritalari”ni ishlab chiqishda va amalga oshirishda kompleks ijtimoiy-iqtisodiy rivojlantirish boʻyicha sektorlar bilan oʻzaro yaqin hamkorlik qiladi. 24. Agentlik faoliyatiga Oʻzbekiston Respublikasi Bosh vazirining tegishli oʻrinbosari, Vazirlar Mahkamasining Taʼlim va sogʻliqni saqlash masalalari kotibiyati hamda Oʻzbekiston Respublikasi Prezidenti maslahatchisining tegishli tarkibiy boʻlinmasi tomonidan mutasaddilik qilinadi. 25. Quyidagilar direktorning asosiy funksional majburiyatlari hisoblanadi: Oʻzbekiston Respublikasi Konstitutsiyasi va qonunlariga, shuningdek, boshqa normativ-huquqiy hujjatlarga rioya etish; Agentlikning faoliyatiga umumiy rahbarlik qilish, Oʻzbekiston Respublikasi Prezidenti, Vazirlar Mahkamasining qarorlari va boshqa qonun hujjatlari bilan Agentlikka yuklatilgan vazifalar va funksiyalarning bajarilishini tashkil etish; Oʻzbekiston Respublikasi Prezidenti va Vazirlar Mahkamasining qarorlari bilan tasdiqlangan Agentlik faoliyatini yanada takomillashtirish boʻyicha kompleks dasturlar hamda tadbirlar ijrosini tanqidiy va chuqur tahlil qilish; Agentlik va uning idoraviy mansub tashkilotlari va muassasalari faoliyati bilan bogʻliq muhim koʻrsatkichlarga erishishni soʻzsiz taʼminlash boʻyicha amaliy chora-tadbirlarni ishlab chiqish va tasdiqlash; Oʻzbekiston Respublikasi Prezidenti Administratsiyasi va Vazirlar Mahkamasi tarkibiy boʻlinmalari, shuningdek, Agentlik vakolatiga kiruvchi masalalar boʻyicha tegishli vazirliklar va idoralar bilan hamkorlik qilish, Vazirlar Mahkamasi va uning Rayosati majlislarida masalalarni koʻrib chiqishda ishtirok etish; Oʻzbekiston Respublikasi Prezidenti, Oʻzbekiston Respublikasining Bosh vaziri va uning oʻrinbosarlari topshiriqlarini bajarish; oʻz oʻrinbosarlari vakolatlarini hamda Agentlikning boshqa mansabdor shaxslari vakolatlarini belgilash, ular oʻrtasida vazifalarni taqsimlash; Agentlik faoliyati rejalashtirilishini tashkil etish, Agentlik va oʻz oʻrinbosarlarining ish rejalarini tasdiqlash, ularning bajarilishi yuzasidan nazoratni taʼminlash; Oʻzbekiston Respublikasi Prezidenti va Vazirlar Mahkamasining hujjatlari va topshiriqlarini bajarishni tashkil etish boʻyicha taʼsirchan tizimni yaratish va monitoring olib borish, shuningdek, ijro intizomini mustahkamlash uchun kompleks amaliy chora-tadbirlarni bajarish; Agentlikka taalluqli boʻlgan normativ-huquqiy hujjatlar loyihalarining sifatli ishlab chiqilishini tashkil etish; Agentlik xodimlarini tizimli qayta tayyorlash va ularning malakasini oshirishni tashkil etish; Agentlik tizimida kadrlarni tanlash va joy-joyiga qoʻyish, ularning samarali faoliyati uchun zarur shart-sharoitlar yaratish, Agentlikning kadrlar zaxirasini shakllantirish; Agentlikka ishga qabul qilinayotgan kadrlarning professional, oʻz ishini bilishi, amaliy tajribaga, yuksak darajada ishlash xususiyatlariga va maʼnaviy-axloqiy fazilatlarga ega ekanligi kafolatini taʼminlash; Agentlikka taqdim etilgan normativ-huquqiy hujjatlar loyihalarining toʻliq va oʻz vaqtida koʻrib chiqilishini taʼminlash, shuningdek, Oʻzbekiston Respublikasi Prezidenti Administratsiyasining Reglamenti va Vazirlar Mahkamasining Reglamentida belgilangan muddatlarda kelishish (viza qoʻyish); Agentlik rahbarlari va xodimlarining xizmat safarlarini qonun hujjatlari talablariga muvofiq tashkil etish; oʻz oʻrinbosarlari, shuningdek, idoraviy mansub tashkilotlar va muassasalar rahbarlari faoliyati samaradorligini va natijadorligini muntazam tanqidiy tahlil qilish, ularning shaxsiy hisobotlarini eshitish, ularning yakunlari boʻyicha zarur chora-tadbirlar koʻrish; Agentlik xodimlarini ragʻbatlantirish va intizomiy javobgarlikka tortish masalalarini hal qilish, oʻz oʻrinbosarlarini ragʻbatlantirish va intizomiy javobgarlikka tortish toʻgʻrisida takliflar kiritish; Agentlik xodimlari tomonidan Vazirlar Mahkamasining 2016-yil 2-martdagi 62-son qarori bilan tasdiqlangan Davlat boshqaruvi organlari va mahalliy ijro etuvchi hokimiyat organlari xodimlarining odob-axloq namunaviy qoidalari asosida tasdiqlangan Agentlik xodimlarining odob-axloq qoidalari talablariga rioya etilishini taʼminlash; “Korrupsiyaga qarshi kurashish toʻgʻrisida”gi Oʻzbekiston Respublikasining Qonuni talablariga muvofiq Agentlik tizimida korrupsiya va boshqa huquqbuzarliklarning oldini olish choralarini koʻrish, shuningdek, huquqni qoʻllash amaliyotini va qonun hujjatlarini takomillashtirishga doir chora-tadbirlarni ishlab chiqish va amalga oshirish orqali ularning sodir etilishiga koʻmaklashuvchi sabablar va shart-sharoitlarni aniqlash, tahlil qilish, bartaraf etish; jismoniy va yuridik shaxslarning murojaatlarini koʻrib chiqishga doir samarali ishlarni tashkil etish, aholi bilan toʻgʻridan-toʻgʻri va ochiq muloqotni yoʻlga qoʻyish, “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasining Qonunida belgilangan muddatlarda va tartibda jismoniy shaxslarni va yuridik shaxslar vakillarini muntazam ravishda shaxsan qabul qilish, shu jumladan, joylarga borib qabul qilish; markaziy apparatning tasdiqlangan tuzilmasiga boshqaruv xodimlarining belgilangan umumiy cheklangan soni doirasida oʻzgartirishlar kiritish, shuningdek, boshqa idoraviy mansub tashkilotlar va muassasalar tuzilmasi va nizom (ustav)larini tasdiqlash, unda ularning boshqaruv xodimlarining umumiy cheklangan sonini nazarda tutish; davlat siriga kiritilgan maʼlumotlar va maxfiy axborot bilan ishlashda qonun hujjatlari talablariga rioya qilish. 26. Quyidagilar direktor oʻrinbosarlarining asosiy funksional majburiyatlari hisoblanadi: Oʻzbekiston Respublikasi Konstitutsiyasi va qonunlari, shuningdek, boshqa normativ-huquqiy hujjatlarga rioya qilish hamda Agentlik tarkibiy boʻlinmalari xodimlari tomonidan rioya etilishini taʼminlash; tarkibiy boʻlinmalar faoliyatiga bevosita rahbarlik qilish, ushbu boʻlinmalarga yuklangan vazifalar va funksiyalarning bajarilishini tashkil etish; Oʻzbekiston Respublikasi Prezidenti va Vazirlar Mahkamasi hujjatlari va topshiriqlarining ijrosini taʼminlash, Agentlik direktori tomonidan belgilangan ijro intizomini mustahkamlash uchun kompleks amaliy chora-tadbirlarni bajarish, xodimlarining qonun hujjatlarida belgilangan topshiriqlarni oʻz vaqtida va sifatli bajarish yuzasidan shaxsiy javobgarligini oshirish choralarini koʻrish; Agentlik direktori qarorlari, buyruqlari va topshiriqlarining oʻz vaqtida va sifatli bajarilishini taʼminlash; oʻzi mutasaddilik qiladigan tarkibiy boʻlinmalarning ish rejalari ishlab chiqilishini taʼminlash, ularni tasdiqlash uchun tegishli rahbarga kiritish, ularda koʻrsatilgan vazifalar va tadbirlarning oʻz vaqtida va sifatli bajarilishini taʼminlash; tarkibiy boʻlinmalarga yuklangan vazifalarning bajarilishini nazorat qilish va muvofiqlashtirish; vakolati doirasiga kiradigan masalalar boʻyicha qonunchilikni takomillashtirish yuzasidan takliflar ishlab chiqish va ularni koʻrib chiqish uchun Agentlik direktoriga kiritish; Agentlik tarkibiy boʻlinmalariga kadrlarni tanlash va tayinlashda Agentlik direktoriga takliflar kiritish, oʻzi mutasaddilik qiladigan tarkibiy boʻlinmalarga ishga qabul qilinayotgan kadrlarning professionalligi, oʻz ishini bilishi, amaliy ish tajribasi, yuqori ishchanlik darajasi va maʼnaviy-axloqiy sifatlari kafolatlanganligini taʼminlash, ularning kasbiy malakasini oshirish choralarini koʻrish, tarkibiy boʻlinmalarda kadrlar zaxirasini shakllantirish; tarkibiy boʻlinmalarda normativ-huquqiy hujjatlar loyihalarining sifatli ishlab chiqilishini tashkil etish, ular Vazirlar Mahkamasi Reglamenti va Oʻzbekiston Respublikasi Prezidenti Administratsiyasi Reglamenti talablariga qatʼiy muvofiq ravishda oʻz vaqtida Vazirlar Mahkamasiga kiritilishini taʼminlash; Agentlikka taqdim etilgan normativ-huquqiy hujjatlar loyihalarini oʻz vakolati doirasida toʻliq va har tomonlama koʻrib chiqish va Agentlik direktoriga takliflar kiritish; Agentlik rahbarlari va xodimlarining xizmat safarlarini qonun hujjatlari talablariga muvofiq tashkil etish; “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasining Qonunida belgilangan muddatlarda va tartibda jismoniy va yuridik shaxslarning murojaatlarini koʻrib chiqish boʻyicha samarali ishlarni tashkil etish, aholi bilan toʻgʻridan-toʻgʻri va ochiq muloqotni yoʻlga qoʻyish, jismoniy va yuridik shaxslar vakillarini muntazam ravishda shaxsan qabul qilish, shu jumladan, joylarga borib qabul qilish; Agentlik tarkibiy boʻlinmalari xodimlarining faoliyati samaradorligi va natijadorligini tizimli ravishda tanqidiy tahlil qilish, ularning hisobotlarini yigʻilishlarda eshitish, yakunlari boʻyicha Agentlik direktoriga taklif kiritish; Agentlik xodimlarining odob-axloq qoidalari talablariga rioya qilishini, mutasaddilik qilinadigan tarkibiy boʻlinmalar rahbarlari va xodimlarining ushbu qoidalarga rioya etishini taʼminlash; davlat siriga kiritilgan maʼlumotlar va maxfiy axborot bilan ishlashda qonun hujjatlari talablariga rioya qilish. 27. Agentlik markaziy apparati tarkibiy boʻlinmalari rahbarlarining asosiy funksional majburiyatlari quyidagilar hisoblanadi: Oʻzbekiston Respublikasi Konstitutsiyasi va qonunlari, shuningdek, boshqa normativ-huquqiy hujjatlarga oʻz tarkibiy boʻlinmalari xodimlari tomonidan rioya etilishini taʼminlash; tarkibiy boʻlinmalar xodimlariga bevosita rahbarlik qilish, boʻlinmaga yuklangan vazifalar va funksiyalarning oʻz vaqtida va sifatli bajarilishini tashkil etish; Oʻzbekiston Respublikasi Prezidenti va Vazirlar Mahkamasi hujjatlari va topshiriqlarining ijrosini taʼminlash, Agentlik rahbariyati tomonidan belgilangan ijro intizomini mustahkamlash uchun kompleks amaliy chora-tadbirlarni bajarish, xodimlarning qonun hujjatlarida belgilangan topshiriqlarni oʻz vaqtida va sifatli bajarish yuzasidan shaxsiy javobgarligini oshirish choralarini koʻrish; Agentlik rahbariyati qarorlari, buyruqlari va topshiriqlarining oʻz vaqtida va sifatli bajarilishini taʼminlash; oʻzi mutasaddilik qiladigan tarkibiy boʻlinmalarining ish rejalari ishlab chiqilishini taʼminlash, ularni tasdiqlash uchun tegishli rahbarga kiritish, ularda koʻrsatilgan vazifalar va tadbirlarning oʻz vaqtida va sifatli bajarilishini taʼminlash; vakolati doirasiga kiradigan masalalar boʻyicha qonunchilikni takomillashtirish yuzasidan takliflar ishlab chiqish va ularni koʻrib chiqish uchun Agentlik rahbariyatiga kiritish; Agentlik tarkibiy boʻlinmalariga kadrlarni tanlash va tayinlashda rahbariyatga takliflar kiritish, oʻzi mutasaddilik qiladigan tarkibiy boʻlinmalariga ishga qabul qilinayotgan kadrlarning professionalligi, oʻz ishini bilishi, amaliy ish tajribasi, yuqori ishchanlik darajasi va maʼnaviy-axloqiy sifatlari kafolatlanganligini taʼminlash, ularning kasbiy malakasini oshirish choralarini koʻrish, tarkibiy boʻlinmada kadrlar zaxirasini shakllantirish; tarkibiy boʻlinmalarda normativ-huquqiy hujjatlar loyihalarining sifatli ishlab chiqilishini tashkil etish, ular Vazirlar Mahkamasi Reglamenti va Oʻzbekiston Respublikasi Prezidenti Administratsiyasi Reglamenti talablariga qatʼiy muvofiq ravishda oʻz vaqtida Vazirlar Mahkamasiga kiritilishini taʼminlash; Agentlikka taqdim etilgan normativ-huquqiy hujjatlar loyihalarini oʻz vakolati doirasida toʻliq va har tomonlama koʻrib chiqish va rahbariyatga takliflar kiritish; xodimlarning xizmat safarlarini qonun hujjatlari talablariga muvofiq tashkil etish; “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasining Qonunida belgilangan muddatlarda va tartibda jismoniy va yuridik shaxslarning murojaatlarini koʻrib chiqish boʻyicha samarali ishlarni tashkil etish; tarkibiy boʻlinma xodimlarining faoliyati samaradorligi va natijadorligini tizimli ravishda tanqidiy tahlil qilish, tarkibiy boʻlinma hisobotlarini rahbariyatga taqdim etish va rahbariyat koʻrsatmalariga muvofiq faoliyatni takomillashtirish boʻyicha zarur choralar koʻrish; tarkibiy boʻlinma xodimlarining odob-axloq qoidalari talablariga rioya qilishini taʼminlash; davlat siriga kiritilgan maʼlumotlar va maxfiy axborot bilan ishlashda qonun hujjatlari talablariga rioya qilish. 28. Direktor: Agentlikka yuklangan vazifalar va funksiyalarning bajarilishi; ushbu Nizomning 25-bandida koʻrsatilgan oʻz funksional majburiyatlarining sifatli bajarilishi uchun shaxsan javob beradi. 29. Direktor oʻrinbosarlari va tarkibiy boʻlinmalarining rahbarlari: tegishli tarkibiy boʻlinmalarga yuklangan vazifalar va funksiyalarning amalga oshirilishi uchun; ushbu Nizomning 26 va 27-bandlarida koʻrsatilgan oʻz funksional majburiyatlarining sifatli bajarilishi uchun shaxsan javob beradilar. 30. Agentlik faoliyatining samaradorligi va natijadorligi muntazam baholanadi. 31. Agentlikning faoliyati samaradorligi va natijadorligiga berilgan baholar Oʻzbekiston Respublikasi Bosh vazirining tegishli oʻrinbosari tomonidan tasdiqlanadigan Agentlikning faoliyati samaradorligi va natijadorligini baholash mezonlari va ish indikatorlariga asoslanadi. 32. Agentlik ish samaradorligi quyidagi eng muhim koʻrsatkichlar asosida aniqlanadi: Agentlik tizimidagi maktablarning oʻquvchilarida, shu jumladan, vatanparvarlik, Vatanga beqiyos muhabbat va sodiqlik tuygʻularini, milliy va umuminsoniy qadriyatlarga nisbatan chuqur hurmatni shakllantirishga yoʻnaltirilgan taʼlim-tarbiya jarayoni sifatini oshirish; Agentlik tizimidagi maktablar bitiruvchilarining davlat tilini va chet tillarini mukammal bilishi; Agentlik tizimidagi maktablarga malakali va tajribali, chuqur bilimlarga ega, davlat va chet tillarini, zamonaviy pedagogik texnologiyalar va oʻqitishning innovatsion usullarini biladigan pedagoglarni jalb qilish; Agentlik tizimidagi maktablar bitiruvchilarining oliy taʼlim muassasalarida taʼlim olishni davom ettirishlari uchun, shu jumladan ixtisoslashtirilgan oliy taʼlim tizimining faoliyat yuritishi orqali zarur shart-sharoitlarni yaratish; Prezident maktablari bitiruvchilarining kamida 20 foizi xalqaro tan olingan tashkilotlar reytingida oliy taʼlim muassasalari orasida dastlabki 1 000 ta pogʻonani egallagan yetakchi xorijiy oliy taʼlim muassasalariga oʻqishga kirishi; Agentlik tizimidagi maktablar bitiruvchilariga davlat hokimiyati va boshqaruvi organlari, respublika ahamiyatiga ega boshqa tashkilotlar, diplomatik vakolatxonalar, yirik kompaniya va birlashmalarga ishga joylashishda koʻmaklashish; oʻqitishning innovatsion shakl va usullarini joriy qilgan holda talab yuqori boʻlgan taʼlim yoʻnalishlari boʻyicha ijod maktablari va ixtisoslashtirilgan maktablar sonini koʻpaytirish; Agentlik tizimidagi barcha maktablarda milliy va jahon adabiyoti, musiqa, kino, haykaltaroshlik, amaliy sanʼat va boshqa ijodiy yoʻnalishlardagi asarlarga ega boʻlgan zamonaviy kutubxonalarning ishlashi; Agentlik tizimidagi maktablarda oʻquv-metodik jarayonni avtomatlashtirishni taʼminlash va ularni yuqori tezlikdagi Internet jahon axborot tarmogʻiga ulash; Agentlik tizimidagi maktablar oʻquv jarayoniga taʼlimning ilgʻor shakllarini, pedagogik texnologiyalar va axborot yangiliklarini joriy etish maqsadida xorijiy taʼlim tashkilotlari bilan yaqin hamkorlikni yoʻlga qoʻyish; Agentlik tizimidagi maktablarni zamonaviy sport zali, inventar, uskuna va boshqa jihozlar bilan taʼminlash. 33. Agentlik faoliyati samaradorligi va natijadorligini baholash tartibi va metodikasi qonun hujjatlari bilan belgilanadi. 34. Agentlik hamda idoraviy mansub tashkilotlar va muassasalarning moddiy-texnik taʼminoti va ularning xodimlar mehnatiga haq toʻlash Oʻzbekiston Respublikasi Davlat budjeti mablagʻlari, shuningdek, Jamgʻarma mablagʻlari va qonun hujjatlarida taqiqlanmagan boshqa manbalar hisobidan moliyalashtiriladi. 35. Agentlik xodimlarining ish haqi lavozim maoshi, mukofotlar, qoʻshimcha haqlar, ustamalardan va qonun hujjatlarida nazarda tutilgan boshqa toʻlovlardan iborat boʻladi. 36. Agentlik xodimlariga oylik ustamalar va moddiy ragʻbatlantirishlar tarzidagi lavozim maoshlariga qoʻshimcha toʻlovlar Agentlik direktori tomonidan hamda boshqa normativ-huquqiy hujjatlar bilan tasdiqlangan Nizomga muvofiq toʻlanadi. 37. Agentlik huzuridagi Prezident, ijod va ixtisoslashtirilgan maktablarni rivojlantirish jamgʻarmasi Agentlik huzurida yuridik shaxs tashkil etmagan holda shakllantiriladi. Jamgʻarma mablagʻlari Agentlik tomonidan alohida Oʻzbekiston Respublikasi Moliya vazirligida shaxsiy gʻazna hisobvaraqlarida, xorijiy valyutadagi mablagʻlari esa tijorat banklari hisobvaraqlarida yuritiladi. 38. Quyidagilar Jamgʻarma mablagʻlarini shakllantirish manbalari hisoblanadi: jismoniy va yuridik shaxslarning, shu jumladan, Oʻzbekiston Respublikasi norezidentlarining homiylik xayriyalari; xalqaro moliya tashkilotlari va xorijiy davlatlarning grantlari va texnik koʻmak koʻrsatish mablagʻlari; Jamgʻarmaning vaqtincha boʻsh mablagʻlarini bank depozitlari shaklida va boshqa shakllarda joylashtirishdan tushgan daromadlar; qonun hujjatlari bilan taqiqlanmagan boshqa tushumlar. 39. Jamgʻarma mablagʻlaridan quyidagi yoʻnalishlarda foydalaniladi: Agentlik tizimidagi maktablar binolarini qurish, rekonstruksiya qilish va mukammal taʼmirlash, shu jumladan, zarur hollarda ularni sotib olish, ijaraga olish xamda zarur oʻquv ustaxonalari va laboratoriyalari, sport zallari, maydonchalari va boshqa infratuzilma obyektlarini tashkil etgan holda oʻquv korpuslarini kengaytirish ishlarini moliyalashtirish; Agentlik tizimidagi maktablarni zamonaviy talablarni hisobga olgan holda va tasdiqlangan meʼyorlardan kelib chiqib, eng yangi oʻquv-laboratoriya, ilmiy, ishlab chiqarish va sport jihozlari, musiqa asboblari, kompyuter texnikasi, mebel va asbob-uskunalar bilan jihozlash (qoʻshimcha jihozlash), aloqa vositalari, darsliklar, oʻquv-metodik majmualar va boshqa adabiyotlarni xarid qilishni moliyalashtirish; Agentlik tizimidagi maktablarda barcha turdagi imtihonlarni oʻtkazish, oʻquv-metodik rahbarlikni taʼminlash, taʼlim jarayonini yuritish bilan bogʻliq boʻlgan xizmatlarni mahalliy hamda ixtisoslashgan xorijiy tashkilotlarga toʻlab berish; Agentlik tizimidagi maktablar uchun mazmun va sifat jihatidan xalqaro va milliy talablarga javob beradigan, yangilangan oʻquv rejalari va oʻquv dasturlarini yaratish, ularga muvofiq holda oʻquv-metodik qoʻllanma va adabiyotlarning yangi avlodi yaratilishi va nashr etilishi; Agentlikka yuqori malakali mutaxassislarni, shu jumladan, xorijiy ekspertlarni va chet elda istiqomat qilayotgan vatandoshlarimizni shartnoma asosida ishlashi uchun qoʻshimcha transport, yashash va tibbiy sugʻurta xarajatlarini qoplashni hisobga olgan holda jalb qilish; xorijiy mutaxassislarning ish haqini toʻlash, ularning oila aʼzolarini (turmush oʻrtogʻi va voyaga yetmagan farzandlari) turar joy bilan taʼminlash, ikki tomonga aviachiptalarni (iqtisodiy klass) qoplab berish, xizmat vazifasi boʻyicha Oʻzbekiston hududida aviachiptalarni, temir yul chiptalarini, transport, mehmonxona xarajatlarini, tibbiy xizmat koʻrsatish (tibbiy sugʻurta) va zaruriyat boʻlganda boshqa zarur xarajatlarni toʻlash; Agentlik tizimidagi maktablarda zamonaviy axborot-kommunikatsiya texnologiyalarini va dasturiy mahsulotlarni joriy etish; Agentlikning va Agentlik tizimidagi maktablarning bino va inshootlarini saqlash, ulardan foydalanish va zarur anjomlar bilan taʼminlash boʻyicha xarajatlarni moliyalashtirish; Agentlik tizimidagi maktablar oʻquvchilarining turli fanlardan xalqaro olimpiadalarda ishtirok etishi xarajatlarini qoplash; Agentlik tizimidagi maktablar oʻquvchilarini xorijiy davlatlarga madaniy-maʼrifiy tadbirlarda ishtirok etish uchun safarlarga yuborish; Agentlik tizimidagi maktablarni oʻqituvchi va xodimlarini malaka oshirish, madaniy-maʼrifiy tadbirlarda ishtirok etish uchun respublika miqyosida va chet el safarlariga yuborish; Agentlik va Agentlik tizimidagi maktablar xodimlari hamda oʻqituvchilarining ish haqi lavozim maoshi, mukofotlar, qoʻshimcha haqlar, ustamalar, ragʻbatlantiruvchi toʻlovlar, shuningdek, qoʻshimcha moddiy ragʻbatlantirish va qonun hujjatlarida nazarda tutilgan boshqa toʻlovlarni moliyalashtirish; Agentlik va Agentlik tizimidagi maktablar xodimlari hamda oʻqituvchilarini xorijiy mamlakatlarning ilmiy-tadqiqot, taʼlim va boshqa muassasalarida oʻqitish, malakasini oshirish va stajirovkadan oʻtkazish hamda mahalliy va xorijiy xizmat safarlari xarajatlarini toʻlash; Agentlik, uning idoraviy boʻysunuvidagi tashkilotlar va muassasalar faoliyatida raqamlashtirish boshqaruv tizimi boʻyicha xarajatlarni qoplash; Agentlik faoliyatini takomillashtirishga qaratilgan boshqa chora-tadbirlarni moliyalashtirish. Daromadlar va xarajatlar smetasida nazarda tutilgan boshqa xarajatlarni moliyalashtirish. 40. Jamgʻarmaning Vasiylik kengashi jamgʻarma faoliyatiga umumiy rahbarlikni amalga oshiradi, daromadlar barqaror shakllantirilishi, oʻz vaqtida moliyalashtirilishi va mablagʻlardan maqsadli foydalanilishini nazorat qiladi. Vasiylik kengashi Jamgʻarmaning daromadlari va xarajatlari smetasini tasdiqlaydi. Bunda Jamgʻarma mabalagʻlarini tasarruf etish daromadlar va xarajatlar smetasiga muvofiq Agentlik tomonidan shaxsiy gʻazna hisobvaragʻi orqali budjet tizimi budjetlari xarajatlari tasnifining boshqa xarajatlar moddasidan bitta satrda amalga oshiriladi. Jamgʻarmaning daromadlari va xarajatlari smetasi Oʻzbekiston Respublikasi Moliya vazirligida roʻyxatdan oʻtkazilmaydi. Jamgʻarma mablagʻlaridan toʻgʻri, maqsadli va samarali foydalanish yuzasidan javobgarlik Agentlikka yuklatiladi. 41. Agentlik belgilangan tartibda Vasiylik kengashiga hamda Oʻzbekiston Respublikasi Moliya vazirligiga Jamgʻarma mablagʻlarining ishlatilishi toʻgʻrisida har yarim yillikda tegishli hisobotlarni taqdim etib boradi. 42. Agentlik huzuridagi Jamgʻarmani shakllantirish manbalari, ulardan foydalanish va xodimlarni moddiy ragʻbatlantirish tartibi Vasiylik kengashi tomonidan tasdiqlanadi. 43. Direktor Agentlikning faoliyati toʻgʻrisida Vazirlar Mahkamasiga va Oʻzbekiston Respublikasi Prezidentiga har chorakda hisobot taqdim etadi. 44. Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari Agentlikka yuklangan vazifalarning samarali bajarilishi boʻyicha faoliyatni har tomonlama tahlil qiladi hamda shu asosda strategik va ustuvor vazifalarni amalga oshirish yuzasidan kompleks takliflarni ishlab chiqadi. Bunda yuklangan vazifalarni hal etishda uning Agentlik faoliyatiga aralashishiga yoʻl qoʻyilmaydi. 45. Faoliyat monitoringi va baholash natijasi yakunlari boʻyicha Agentlikning mansabdor shaxslari va xodimlarini ragʻbatlantirish choralari koʻriladi yoxud yoʻl qoʻyilgan jiddiy kamchiliklar uchun egallab turgan lavozimidan ozod etishgacha boʻlgan javobgarlik choralari koʻriladi. 46. Agentlikni qayta tashkil etish va tugatish qonun hujjatlarida belgilangan tartibda amalga oshiriladi. 47. Ushbu Nizom talablari buzilishida aybdor boʻlgan shaxslar qonun hujjatlariga muvofiq javob beradilar. T/r Hududlar jami Jihozlanadigan maktablar soni Shundan yillar boʻyicha: 2020-yil 2021-yil 2022-yil 1. Prezident maktablari 14 5 5 4 Qoraqalpogʻiston Respublikasi 1 1 Andijon viloyati 1 1 Buxoro viloyati 1 1 Jizzax viloyati 1 1 Qashqadaryo viloyati 1 1 Navoiy viloyati 1 1 Namangan viloyati 1 1 Samarqand viloyati 1 1 Surxondaryo viloyati 1 1 Sirdaryo viloyati 1 1 Toshkent viloyati 1 1 Fargʻona viloyati 1 1 Xorazm viloyati 1 1 Toshkent shahri 1 1 2. Ijod maktablari 9 2 3 4 shu jumladan: Abdulla Oripov nomidagi ona tili va adabiyoti fanini chuqurlashtirib oʻqitishga ixtisoslashtirilgan maktab-internat 1 1 Erkin Vohidov nomidagi xorijiy tillarni oʻqitishga hamda ona tili va adabiyoti fanini chuqurlashtirib oʻqitishga ixtisoslashtirilgan maktab-internat 1 1 Muhammad Rizo Erniyozbek oʻgʻli Ogahiy nomidagi ona tili va adabiyot fanini hamda xorijiy tillarni chuqurlashtirib oʻqitishga ixtisoslashtirilgan maktab-internat (ijod maktabi) 1 1 Isʼhoqxon Ibrat nomidagi xorijiy tillarni oʻqitishga ixtisoslashtirilgan maktab-internat 1 1 Halima Xudoyberdiyeva nomidagi ona tili va adabiyoti fanini chuqurlashtirib oʻqitishga ixtisoslashtirilgan maktab-internat 1 1 Abdulla Qodiriy nomidagi ijod maktabi 1 1 Muhammad Yusuf nomidagi ona tili va adabiyoti fanini chuqurlashtirib oʻqitishga ixtisoslashtirilgan maktab 1 1 Hamid Olimjon va Zulfiya nomidagi oʻzbek tili va adabiyoti fanini chuqurlashtirib oʻqitishga ixtisoslashtirilgan maktab-internat 1 1 Ibroyim Yusupov nomidagi xorijiy tillarni oʻqitishga ixtisoslashtirilgan maktab-internat 1 1 3. Ixtisoslashtirilgan maktablar 3 1 1 1 shu jumladan: Muhammad al-Xorazmiy nomidagi axborot-kommunikatsiya texnologiyalari yoʻnalishiga oid fanlarni chuqurlashtirib oʻqitishga ixtisoslashtirilgan maktab 1 1 Mirzo Ulugʻbek nomidagi ixtisoslashtirilgan davlat umumtaʼlim maktab-internati 1 1 Abu Ali ibn Sino nomidagi yosh biologlar va kimyogarlar ixtisoslashtirilgan maktab-internati 1 1 1. A.N. Aripov — Oʻzbekiston Respublikasining Bosh vaziri, Vasiyliy kengashi raisi 2. B.A. Musayev — Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari 3. Sh.M. Sadikov — Oʻzbekiston Respublikasi axborot texnologiyalari va kommunikatsiyalarini rivojlantirish vaziri 4. S.N. Babaxodjayev — Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi direktori 4. A.K. Mirsoatov — Oʻzbekiston Respublikasi Tashqi iqtisodiy faoliyat milliy banki boshqaruvi raisi 6. M.R. Abdullayev — “Oʻzbekneftgaz” AJ boshqaruvi raisi 7. Q.S. Sanaqulov — “Navoiy kon-metallurgiya kombinati” davlat korxonasi bosh direktori 8. A.X. Xursanov — “Olmaliq kon-metallurgiya kombinati” AJ boshqaruvi raisi 9. N.A. Fayzibayeva — Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi direktorining birinchi oʻrinbosari, Vasiylik kengashi kotibi